Κλασικά λαζάνια με κιμά και μπεσαμέλ
Για ζουμερά, μελωμένα λαζάνια με ροδαλή επιφάνεια και τραγανές γωνίες, το μυστικό βρίσκεται στην μπεσαμέλ. Ρευστή και αρωματική, μπαίνει σε στρώσεις ανάμεσα στα ζυμαρικά και τους δίνει υγρασία και περισσή νοστιμιά.
500 γρ. λαζάνια, λίγο βούτυρο για το ταψί, 500 γρ. κιμάς μοσχαρίσιος από ελιά ή σπάλα, 2 μέτρια ξερά κρεμμύδια, σε μικρά καρέ, 1 κλωνάρι σέλερι, σε λεπτές φέτες, 1 μεγάλο καρότο, κομμένο σε μικρούς κύβους, 420 γρ. (1 κονσέρβα) ολόκληρα ντοματάκια, με τα υγρά τους, ψιλοκομμένα, 1 κουτ. σούπας πελτές διαλυμένος σε 400 ml ζεστό νερό, 2 δαφνόφυλλα, 1/3 κουτ. γλυκού μπαχάρι, χοντροκοπανισμένο, 70 ml ελαιόλαδο, 70 ml λευκό ξηρό κρασί, 1/2 μάτσο μαϊντανός, ψιλοκομμένος, αλάτι, φρεσκοτριμμένο πιπέρι, 100 γρ. αλεύρι για όλες τις χρήσεις, 120 γρ. βούτυρο αγελάδας, 1 λίτρο φρέσκο γάλα, ζεστό, 2 κρόκοι αυγών, 1/3 κουτ. γλυκού τριμμένο μοσχοκάρυδο, αλάτι, φρεσκοτριμμένο πιπέρι, 150 γρ. παρμεζάνα, τριμμένη
Για να ετοιμάσουμε τα κλασικά λαζάνια με κιμά και μπεσαμέλ σε ένα τηγάνι ζεσταίνουμε το λάδι σε μέτρια προς δυνατή φωτιά και σοτάρουμε τα κρεμμύδια με το καρότο, το σέλερι και λίγο αλάτι για περίπου 5-6 λεπτά ακόμα, μέχρι τα λαχανικά να γυαλίσουν και να γλυκάνουν.Αποσύρουμε από τη φωτιά και αφήνουμε στην άκρη.Ζεσταίνουμε καλά σε δυνατή φωτιά μια φαρδιά κατσαρόλα και μόλις κάψει, ρίχνουμε τον κιμά και τον καβουρδίζουμε για 3-4 λεπτά, ανακατεύοντας τακτικά, μέχρι να ροδίσει και να γίνει σπυρωτός.Προσθέτουμε τις δάφνες, το μπαχάρι και αλατοπίπερο και σοτάρουμε για άλλα 3-4 λεπτά.Ρίχνουμε το κρασί και ανακατεύουμε γρήγορα για περίπου 1-2 λεπτά, μέχρι να εξατμιστεί το αλκοόλ.Προσθέτουμε τα σοταρισμένα λαχανικά με το λάδι τους, τα ψιλοκομμένα ντοματάκια και το νερό με τον πελτέ.Μετριάζουμε τη φωτιά και μαγειρεύουμε για περίπου 25-30 λεπτά, μέχρι να δέσει η σάλτσα.Όση ώρα μαγειρεύεται ο κιμάς, σε μια κατσαρόλα ζεσταίνουμε σε μέτρια φωτιά το βούτυρο μέχρι να λιώσει.Ρίχνουμε βροχηδόν το αλεύρι, ανακατεύοντας συνεχώς με το σύρμα για 2-3 λεπτά, μέχρι να σχηματιστεί μια σφιχτή κρέμα.Προσθέτουμε το ζεστό γάλα και ανακατεύουμε διαρκώς, μέχρι να δέσει και να σχηματιστεί μια δεμένη, αλλά ελαφρώς ρευστή μπεσαμέλ.Αποσύρουμε από τη φωτιά, προσθέτουμε τους 2 κρόκους, το μισό τυρί, το μοσχοκάρυδο και αλατοπίπερο και ανακατεύουμε καλά.Προθερμαίνουμε τον φούρνο στους 180°C.Βουτυρώνουμε ένα μέτριο πυρέξ και στρώνουμε στον πάτο του μία ελαφριά στρώση μπεσαμέλ.Απλώνουμε μία σειρά λαζάνια, χωρίς κενά (μπορεί να χρειαστεί να κόψουμε κάποια στις άκρες).Μοιράζουμε πάνω τον μισό κιμά με τη σάλτσα του και συνεχίζουμε με στρώση λαζάνια, μπεσαμέλ, κιμά, λαζάνια και τέλος μία στρώση μπεσαμέλ.Σκορπίζουμε στην επιφάνεια ομοιόμορφα την παρμεζάνα και ψήνουμε στον φούρνο για περίπου 40 λεπτά.
Αλεύρι (ζύμες),Ζυμαρικά,Μοσχαρίσιος κιμάς